**ณัฐวรรธน์ บุญคีรินทร์** หรือชื่อในวงการว่า **เจินเจิน บุญสูงเนิน** เกิดวันที่ 2 มกราคม พ.ศ. 2500 เป็นนักร้องชาวไทย มีชื่อเสียงจากผลงานอัลบัมชุด *ฉันก็เป็นผู้หญิงคนหนึ่ง* ในปี พ.ศ. 2533 จากเพลง *ต้องสู้จึงจะชนะ*  เป็นป้าแท้ ๆ ของเดอะทอยส์ เป็นพี่สาวแท้ ๆ ของนิตยา บุญสูงเนิน และน้องสาวคนสุดท้องชื่อ สุมณา บุญสูงเนิน

ประวัติ
-------

เจินเจินมีชื่อเดิมว่า **ประเชิญ บุญสูงเนิน** เกิดและเติบโตที่อำเภอสูงเนิน จังหวัดนครราชสีมา เป็นบุตรของ ร.ต.อุดม บุญสูงเนิน (ปัจจุบันอุปสมบทเป็น พระอุตตะโม จำพรรษา ณ วัดศิริพงษาวาส อำเภอจัตุรัส จังหวัดชัยภูมิ) และกำพร้ามารดาตั้งแต่เล็ก โดยฐานะของครอบครัวยากจนมาก ไม่มีกระทั่งรองเท้าสวมไปโรงเรียน จบการศึกษาชั้นมัธยมจากโรงเรียนราชสีมาวิทยาลัย และศึกษาต่อที่คณะศึกษาศาสตร์ มหาวิทยาลัยเชียงใหม่ ระหว่างศึกษาที่จังหวัดเชียงใหม่ ได้ทำงานเป็นนักร้องตามร้านอาหาร โดยแต่งกายเป็นหญิง ใช้ชื่อว่า เจิ๋นเจิ๋น แต่ต่อมาได้ผันเสียงเป็น เจินเจิน เพราะแขกต่างประเทศสามารถออกเสียงได้ง่ายกว่า เริ่มมีชื่อเสียงจากการเข้าประกวดร้องเพลงเคพีเอ็น อวอร์ด ของสยามกลการ ประจำปี พ.ศ. 2527 (รุ่นเดียวกับธงไชย แมคอินไตย์) ได้รับรางวัลนักร้องดีเด่นร่วมกับผู้เข้าประกวดคนอื่นอีก 3 คน รวมทั้งธงไชยด้วย จากการประกวดได้รับรางวัล นักร้องดีเด่น เธอเลยติด สัญญา สยามกลการอัตโนมัติ จากนั้นจึงได้ย้ายมาอาศัยอยู่ที่ กรุงเทพ 

ผ่านไปไม่นาน อาจารย์ที่สอนดนตรีอยู่ สยามกลการ อยากทําเพลงให้ จึงทาบทามเธอ ก็เลยเกิดเป็นอัลบั้มชุด (เจินเจินกล่อมแฟน) ออกเทปครั้งเเรกปี2527 ออกวางขายครั้งเเรก หมดเกลี้ยงเเผง ไม่กี่วันทาง สยามกลการ เรียกพบ เพราะการออกเพลงถือว่าผิดสัญญา สยามกลการ เทปชุดนี้จึงถูกยุบไป

จากนั้นในปี พ.ศ. 2532 ขณะที่ร้องเพลงจีน เหมยฮัว อยู่ในห้องอาหารของโรงแรมลิโด สะพานควาย ได้พบกับวิศาล เลาแก้วหนู เจ้าของบริษัทเลปโส้สตูดิโอ ที่ต้องการนักร้องคนแรกของบริษัท เป็นที่ชื่นชอบของวิศาล จึงได้เข้าไปพูดคุยกับ พรพจน์ อันทนัย นักแต่งเพลงที่มีชื่อเสียงถึง 3 วัน ติดต่อกัน ถึงเรื่องราวชีวิตในอดีต จึงกลายมาเป็นอัลบั้มชุดแรก ฉันก็เป็นผู้หญิงคนหนึ่ง ในปี 2533 ซึ่งมีทั้งหมด 10 เพลง ซึ่งเขียนมาจากชีวิตจริงของเจินเจินทั้งหมด ประสบความสำเร็จเป็นอย่างยิ่ง จากนั้นก็ได้มีอัลบั้มชุดอื่นออกตามมาอีก ได้แก่ ข้าคือคนไทย , ผีเสื้อราตรี เป็นต้น

หลังจากประสบความสำเร็จมีชื่อเสียงแล้ว เจินเจินได้เดินทางไปใช้ชีวิตอยู่ในสหรัฐอเมริกาตั้งแต่ปี พ.ศ. 2545 ด้วยการเป็นหุ้นส่วนร้านอาหารที่นั่นจากการชักชวนของเพื่อน แต่ปรากฏว่าถูกหลอกเป็นเงินหุ้นส่วนจำนวนหลายล้านหลังจากทำไปได้เพียง 8 วันเท่านั้น แม้จะชนะคดี แต่ก็ไม่ได้เงินคืน เนื่องจากหาตัวผู้กระทำผิดไม่เจอ จึงต้องเดินสายร้องเพลงไปในหลายที่ รวมระยะเวลาที่ใช้ชีวิตอยู่ที่สหรัฐอเมริกานานถึง 14 ปี (และได้รู้จักกับ ประจักษ์ นาสารี คนรักปัจจุบัน ซึ่งเป็นนักร้องเช่นกัน จากการเดินสายร้องเพลงด้วยกัน) จากนั้นได้ออกอัลบั้มร่วมกับนักร้องลาวที่ประเทศลาวจำนวน 6 ชุด และระหว่างช่วงปี 2557 - 2558 เจินเจินได้ออกซิงเกิ้ลใหม่รวม 4 เพลง คือ "ถ้าคิดถึงเธอมากกว่านี้" "ต้องทำกันสองคน" "ดีใจได้รักเธอ" "รู้สึกดีที่คิดถึง"

ปัจจุบัน เจินเจิน บุญสูงเนิน มีกิจการร้านขายซาลาเปาและเกี๊ยวกุ้งในชื่อ *เจินเจินซาลาเปาเกี๊ยวกุ้ง* ที่ซอยโชคชัยร่วมมิตร วิภาวดีรังสิต 16 แยก 25 ในวันอาทิตย์ จะหยุดกิจการหนึ่งวันเพื่อปฏิบัติธรรมที่วัดพระธรรมกาย 

ชีวิตส่วนตัว เจินเจิน มีสามีชื่อ ประจักษ์ นาสารี (ชื่อเล่น : ปุ๊) เสียชีวิตแล้วเมื่อ 10 ธันวาคม 2562 ด้วยโรคมะเร็ง

ผลงาน
-----

### อัลบั้ม

#### เจินเจินกล่อมแฟน (2527) (เทปบูรพา)

1. เห็นใจในรัก
2. ออดอ้อนรัก
3. เกลียดฉันทำไม
4. บุหงาว้าเหว่
5. จดหมายรัก
6. เห็นใจฉันหน่อย
7. รักริงโง
8. หน้าต่างหัวใจ
9. รักติงดอง
10. มายดาร์ลิ่ง
11. สวรรค์เป็นของเรา
12. สวัสดีความรัก

#### ฉันก็เป็นผู้หญิงคนหนึ่ง (2533) (เลปโส้)

1. ฉันก็เป็นผู้หญิงคนหนึ่ง
2. ต้องสู้...จึงจะชนะ
3. ผัวข้า...ใครอย่าเเตะ
4. เรื่องในใจมีใครรู้
5. ฉันให้เธอไม่ได้
6. แก้วนี้เพื่อเธอ
7. แฟนฉันหนีฉันไป
8. ดื่ม.....ดื่มอีกแก้ว
9. ยังไงก็ไม่เหมือนกัน
10. น้ำเทวดา
11. ไม่อยากคิด
12. เธอต้องอดทน

#### ข้าคือคนไทย (2536) (เลปโส้)

1. ข้า...คือคนไทย
2. ชีวิตฉัน...ชีวิตเดียว
3. พระจันทร์เสี้ยว
4. ครั้งหนึ่งของฉัน
5. อย่าถามชื่อฉัน
6. มีเธอ...มีฉัน...มี
7. พรุ่งนี้ต้องดีกว่า
8. ชีวิตนี้มีเดิมพัน
9. นุ่งลมห่มฟ้า
10. เหมยฮัว
11. ข้าวแกง...ติดดิน
12. เมียจ๋า...จงเจริญ

#### ผีเสื้อราตรี (2538) (เลปโส้)

1. ผีเสื้อราตรี
2. เถ้าแก่
3. เพลง...รถไฟ
4. ยิ้มสู้
5. ความรักชะช่า
6. สัญญา...สาบาน
7. ดาวตลกในโลกกลมๆ
8. นางฟ้าจำแลง
9. เพลง...เซ็ง
10. ANATA เทียวไล้เที่ยวขื่อ
11. จริงใช่ไหม
12. เพลงสุดท้าย

#### ลูกทุ่งมหัศจรรย์ (2539)

1. แค้น
2. เมียมาแล้ว
3. ใจมันแว๊บ
4. เดี๋ยวไม่รัก
5. เหมือนตารักยาย
6. ใครเอาของหนูไป
7. สวัสดียามเช้า
8. เสียบตอนเผลอ
9. เหงาใจไร้คู่
10. งกเหมือนแม่
11. ชายกระโปรง
12. ช่างมันเฮอะ

#### ลูกทุ่งพันล้าน (2544) (คอสโม)

1. เขานอนบ้านใน
2. ขุดดินแช่ง
3. อาทิตย์ละวัน
4. ผู้ชายท้ายบัญชี
5. หัวใจทศกรรณฐ์
6. อนิจจาทิงเจอร์
7. จูบแล้วลา
8. แค้น
9. อกหักตามใบสั่ง
10. หนาวสองหน้า

#### ลูกทุ่งพันล้าน (ปกใหม่) (2544) (คอสโม) (เพิ่มเพลงใหม่ 2 เพลง)

1. อกหักตามใบสั่ง
2. ตาต่อตา ฟันต่อฟัน

#### ใจเธอดำยิ่งกว่ากาแฟ (2554) (โปรมีเดียมาร์ท)

1. ใจเธอดำยิ่งกว่ากาแฟ
2. My Love สุดที่รักของฉัน
3. รักชั่วคืน
4. แผ่นดินทอง
5. วิวาห์ล่ม
6. อ๊ายโหย่ อ๊ายโหย่ คิดถึงเธอ
7. แสงน้อยๆ
8. เรือรัก
9. หนึ่งคำ...ที่อยากบอกว่ารัก
10. คนนี้แหละ
11. ใจเธอดำยิ่งกว่ากาแฟ (Instrumental)
12. My Love สุดที่รักของฉัน (Instrumental)

#### ถ้าคิดถึงเธอมากกว่านี้ (2557) (ฮัมมิ่งเบิร์ด มิวสิค)

1. ถ้าคิดถึงเธอมากกว่านี้
2. ดีใจได้รักเธอ
3. รู้สึกดีที่คิดถึง
4. ลองรักฉันหน่อยได้ไหม (Feat. ปุ๊ ประจักษ์)
5. ต้องทำกันสองคน
6. ฉันไม่โทรไปหรือเธอไม่โทรมา
7. ไม่ใช่ครั้งแรกที่เธอหลายใจ
8. ฉันกำลังโดนหลอก
9. เจ้าชายหรือปีศาจ
10. กุหลาบขาว

### อัลบั้มอื่นๆ

#### เพลงประกอบละครเวที ที่ปลายฝันนั้นเพื่อเธอ

1. สุดท้ายที่ปลายฝัน
2. เพื่อเธอ

#### Mp3 เจินเจิน บุญสูงเนิน VS นิตยา บุญสูงเนิน (โปรมีเดียมาร์ท)

1. คอยเธอที่คาราโอเกะ
2. ลืมสัญญาที่ไห้ไว้
3. ทำไมทำฉันได้
4. ลืมเสียเถิดสุดที่รัก

### Single

* ยอมเป็นสะพานชั่วคราว (Feat. ไก่ อัญชุลีอร) (JKN)
* ฉันจะตามไปหาเธอ (Feat. เอ๊ะ จิรากร) (JKN)
* เหงา (JKN)
* เงียบ (JKN)
* ต้องไปให้ถึงฝั่งฝัน (JKN)
* พิศวาศมิอาจลืม (JKN)
* น้ำตาผู้ชนะ (2565) (เทวสถานวิหารธรรม)
* จดไว้ในใจเธอ (2565) (เทวสถานวิหารธรรม)
* พระธาตุผาเงา (2565) (เทวสถานวิหารธรรม)
* อยู่ห่างๆอย่างห่วงๆ (2565) (เทวสถานวิหารธรรม)
* ไม่มีคำว่าโง่ (2565) (เทวสถานวิหารธรรม)
* เขาแก้วชัยมงคล (2565) (เทวสถานวิหารธรรม)
* ร้องไห้ไม่เป็น (2565) (เทวสถานวิหารธรรม)
* รอหรือลืม (2565) (เทวสถานวิหารธรรม)
* ทนช้ำเพราะรัก (2565) (เทวสถานวิหารธรรม)
* คิดถึงใคร ใครคิดถึง (2565) (เทวสถานวิหารธรรม)
* เหมันต์ระทม (2565) (เทวสถานวิหารธรรม)
* ของถูกปาก (2565) (เทวสถานวิหารธรรม)

คอนเสิร์ต
---------

* เทยแฟร์เฟสติวัลคานิวัลแห่แหนประจำปี 2558 (2558) (แขกรับเชิญ)
* JERN JERN's The Aura Butterfly Concert สะบัดปีก ฉีกทุกกฎ (2562)

อ้างอิง
-------

1. ↑  ""เจินเจิน" คัมแบ็ค! พิสูจน์ความสามารถอีกครั้ง". *starupdate*. 10 มกราคม 2559.
2. ↑  "เจินเจิน ปักหลักเมืองไทย ทำอัลบั้มฟื้นเพลงกลุ่มเก่า". *คมชัดลึก*. 2 มีนาคม 2554.
3. ↑  "ย้อนอดีตวงการเพลงไทย". *พันทิปดอตคอม*.
4. ↑  ถูกหลอกเป็นเงินหุ้นส่วนจำนวนหลายล้าน
5. ↑  *ชีวิตดังบทเพลง เจิน เจิน บุญสูงเนิน*, "ชีวิตจริงยิ่งกว่าละคร". รายการทางไทยพีบีเอส: อังคารที่ 7 มกราคม 2557